ຍີ່ປຸ່ນຍົກລະດັບ ວິກິດການ ທີ່ໂຮງໄຟຟ້ານີວເຄລຍຈາກ 5 ຂຶ້ນເປັນ 7
ນາຍົກລັດຖະມົນຕີຍີ່ປຸນ ກ່າວວ່າ ສະຖານະການ ທີ່ໂຮງໄຟຟ້ານີວເຄລຍຂອງຕົນ ທຸ່ນທ່ຽງ.
ນາຍົກລັດຖະມົນຕີຍີ່ປຸ່ນກ່າວວ່າ ສະຖານະການທີ່ໂຮງໄຟຟ້ານີວເຄລຍ Fukushima ທີ່ໃຊ້ ການບໍ່ໄດ້ ແມ່ນຍັງມີຄວາມທຸ່ນທ່ຽງຢູ່ ເຖິງແມ່ນລັດຖະບານຂອງທ່ານ ໄດ້ຍົກລະດັບຂອງ ວິກິດການໃຫ້ສູງຂຶ້ນຕາມລະດັບມາດຕະຖານສາກົນກໍຕາມ ນາຍົກລັດຖະມົນຕີ Naoto Kan ໄດ້ໃຫ້ການຮັບປະກັນໃນວັນອັງຄານມື້ນີ້ທີ່ກອງປະຊຸມຖະແຫລງຂ່າວທີ່ຖ່າຍທອດທາງໂທລະພາບໄປຍັງທົ່ວປະເທດ ໃນເວລາບໍ່ເທົ່າໃດຊົ່ວໂມງຫລັງຈາກລັດຖະບານຂອງທ່ານໄດ້ຍົກລະດັບອຸບັດເຫດ ທີ່ໂຮງໄຟຟ້າດັ່ງກ່າວຂຶ້ນເປັນລະດັບ 7 ຊຶ່ງເປັນລະດັບສູງສຸດຂອງອຸບັດເຫດດ້ານນີວເຄລຍທີ່ທາງອົງການຄວບຄຸມພະລັງງານປະລະ ມະນູສາກົນຈັດຕັ້ງໄວ້ ຊຶ່ງເຮັດໃຫ້ອຸບັດຕິເຫດນິວ ເຄລຍທີ່ໂຮງໄຟຟ້າຍີ່ປຸ່ນຢູ່ໃນລະດັບດຽວ ກັນກັບໄພພິບັດໃນປີ 1986 ທີ່ເກີດຂຶ້ນໃນໂຮງໄຟຟ້ານີວເຄລຍ Chernobyl ນັ້ນ ການສັ່ນສະເທືອນຂອງແຜ່ນດິນທີ່ຮ້າຍແຮງທີ່ເກີດຂຶ້ນຕິດຕໍ່ກັນມາຫລາຍຄັ້ງກໍາລັງເປັນອຸບ ປະສັກກີດກັນຕໍ່ຄວາມພະຍາຍາມເພື່ອສ້ອມແປງລະບົບຕ່າງໆທີ່ໂຮງໄຟຟ້າ Fukushima ທີ່ຮວມທັງແຜ່ນດິນໄຫວທີ່ມີຄວາມແຮງ 6 0 ຣິກເຕີໃນວັນອັງຄານມື້ນີ້ ທີ່ໄດ້ບັງຄັບໃຫ້ພວກ ພະນັກງານໃນໂຮງໄຟຟ້າດັ່ງກ່າວຕ້ອງອົບພະຍົບອອກຈາກສະຖານທີ່ເປັນເທືອທີສອງໃນ ຊ່ວງເວລາ 2 ມື້ ພວກກໍາກັບໂຮງໄຟຟ້າດັ່ງກ່າວເວົ້າວ່າ ບໍ່ມີຮ່ອງຮອຍໃດໆທີສະແດງໃຫ້ ເຫັນວ່າ ມີຄວາມເສຍຫາຍໃໝ່ຈາກແຜ່ນດິນໄຫວໃນມື້ນີ້ ຫລັງຈາກເກີດແຜ່ນດິນໄຫວໃນ ວັນຈັນວານນີ້ທີ່ມີຄວາມແຮງ 6 2 ຣິກເຕີນັ້ນ ບັນດາເຈົ້າໜ້າທີ່ໄດ້ຍົກລະດັບວິກິດການດັ່ງກ່າວຈາກລະດັບ 5 ຂຶ້ນມາເປັນລະດັບ 7 ຕາມ ມາດຕະຖານສາກົນນັ້ນ ຊຶ່ງຊີ້ໃຫ້ເຫັນວ່າ ເປັນອຸບັດເຫດທີ່ຮ້າຍແຮງຫລາຍ ທີ່ສົ່ງຜົນກະ ທົບຕໍ່ສຸກຂະພາບຂອງຜູ້ຄົນແລະຕໍ່ສິ່ງແວດລ້ອມນັ້ນ ແຕ່ພວກເຈົ້າໜ້າທີ່ເຫລົ່ານີ້ກ່າວເນ້ນ ວ່າກໍາມັນຕະພາບລັງສີທີ່ຮົ່ວໄຫລອອກມານັບແຕ່ແຜ່ນດິນໄຫວແລະຄື້ນຟອງຍັກຊຸນາມິ ທໍາລາຍລະບົບທໍາຄວາມເຢັນຂອງໂຮງໄຟຟ້າໃນວັນທີ 11 ມີນາເດືອນແລ້ວນີ້ເປັນເປັນ ພຽງແຕ່ 10 ເປີເຊັນເທົ່ານັ້ນເມື່ອສົມທຽບໃສ່ກັບໂຮງໄຟຟ້າ Chernobyl ນັ້ນ ທ່ານກັນກ່າວທີ່ກອງປະຊຸມຖະແຫລງຂ່າວວ່າ ລະດັບຂອງກໍາມັນຕະພາບລັງສີທີ່ຮົ່ວໄຫລ ອອກມາຈາກໂຮງໄຟຟ້າດັ່ງກ່າວ ເວລານີ້ກໍາລັງລົດຜ່ອນລົງແລະວ່າ ສະຖານະການກຳລັງ ເຄື່ອນໄຫວເທື່ອລະກ້າວໄປສູ່ລະດັບທີ່ທຸ່ນທ່ຽງນັ້ນ ທ່ານຍັງກ່າວເຊ່ນກັນວ່າ ມັນສົມຄວນແກ່ເວລາທີ່ປະເທດຈະຫັນໄປສູ່ວຽກງານບູລະນະສ້າງສາປະເທດຄືນໃໝ່ ໂດຍກ່າວວ່າ ມັນຈະຕ້ອງໄດ້ຮັບການຕັດສິນໃຈທີ່ໄດ້ສະແດງໃຫ້ເຫັນໃນການສ້າງສາປະເທດຄືນໃໝ່ຫລັງຈາກສົງຄາມໂລກຄັ້ງທີສອງນັ້ນ ທ່ານກັນກ່າວຕໍ່ໄປວ່າ ຍີ່ປຸ່ນບໍ່ຄວນແຕ່ຈະບູລະນະສ້າງສິ່ງຂອງຄືນໃໝ່ໃຫ້ດີຄືເກົ່າເທົ່ານັ້ນ ແຕ່ຍັງຈະຕ້ອງສ້າງອະນາຄົດທີ່ດີຂຶ້ນກວ່າແຕ່ກ່ອນອີກ ທ່ານກັນໄດ້ຮຽກຮ້ອງໃຫ້ພົນລະເມືອງຂອງຕົນປະລະຖິ້ມຄວາມຍັບຍັ້ງຊັ່ງໃຈຕົນເອງທີ່ເຂົາເຈົ້າໄດ້ສະແດງອອກຄວາມເຄົາລົບນັບຖືສໍາລັບພວກທີ່ປະສົບໄພຈາກໄພແຜ່ນດິນໄຫວແລະຄື້ນຟອງຍັກຊຸນາມິໃນວັນທີ11 ມີນາ ຊຶ່ງໄດ້ເຮັດໃຫ້ປະຊາຊົນເສຍຊິວິດຫລືຫາຍສາຍສູນໄປປະມານ 28 ພັນຄົນນັ້ນ ທ່ານກ່າວວ່າ ພວກເຂົາເຈົ້າຄວນຈະຊ່ອຍເຫລືອພວກທີ່ລອດຊີວິດມາໄດ້ ໂດຍພາກັນຊື້ສິ່ງຂອງ ຮວມທັງພວກຜະລິດຕະພັນອາຫາການກິນຈາກພວກຂົງເຂດຕ່າງໆທີ່ໄດ້ຮັບຜົນກະທົບຫລາຍທີ່ສຸດຈາກໄພພິບັດເຫລົ່ານີ້